Societăți celtice conduse de femei: Descoperiri ADN care schimbă perspectiva asupra patriarhatului
De la Neanderthalieni până la curțile regale, istoria pare plină de exemple cu femei care își părăsesc casele pentru a se alătura familiilor bărbaților, scrie The Guardian. Cu toate acestea, analiza unor eșantioane de ADN vechi de 2.000 de ani a dezvăluit existența unor societăți celtice organizate în jurul femeilor în Marea Britanie în perioada Epocii Fierului, informație care confirmă relatările unor istorici din Imperiul Roman. Astfel, studiul evidențiază rolul femeilor de atunci și contrazice presupunerea că majoritatea societăților erau patriarhale.